Publication: Magyar Közlöny
Issue: MK-2010-177 (Year: 2010, Number: 177)
Era: contemporary
Section: Az általános forgalmi adóról szóló 2007. évi CXXVII. törvény (a továbbiakban: Áfa tv.) 12. § (2) bekezdés d) pontja
Paragraph Index: 1352

58. § Az Áfa tv. 107. § (1) bekezdés b) pontja helyébe a következõ rendelkezés lép: [Mentes az adó alól a termék értékesítése, szolgáltatás nyújtása abban az esetben, ha az] „b) az alábbiaknak megfelelõen ba) az Európai Közösség, az Európai Atomenergia-közösség, az Európai Központi Bank, az Európai Beruházási Bank, valamint olyan szervezet részére történik, amelyet az Európai Közösségek hozott létre, és amelyre vonatkozik az Európai Közösségek kiváltságairól és mentességeirõl szóló, 1965. április 8. napján kelt jegyzõkönyv, az e jegyzõkönyvben és a végrehajtásáról vagy a szervezet székhelyegyezményérõl szóló – jogszabályban kihirdetett – nemzetközi szerzõdésben meghatározottak szerint; bb) egyéb, a ba) alpont alá nem tartozó, a Magyar Köztársaság által nemzetközi szervezetként elismert szervezet vagy képviselete hivatalos céljára, személyes célra pedig a nemzetközi szervezet vagy képviselete tisztviselõjének részére történik a nemzetközi szervezetet létrehozó vagy a nemzetközi szervezet székhelyegyezményérõl szóló – jogszabályban kihirdetett – nemzetközi szerzõdésben meghatározottak szerint, feltéve, hogy az elõzõekben említett nemzetközi szerzõdés a termékek, szolgáltatások árába (díjába) rendszerint belefoglalt közvetett adók elengedésérõl vagy visszatérítésérõl rendelkezik;”

Source: https://magyarkozlony.hu/hivatalos-lapok/505f769762987917ba623683c557e119807824d0/dokumentumok/87a135c5f5eb7f47263836b2acd6b15d2d8dc2ed/letoltes